กองทุนเก็บ “ทริกเกอร์ฟันด์” ดัน SET ปิดบวก 8 จุด จับตาผลประชุมเฟด
SET ปิดบวก 8 จุด รับแรงซื้อกลุ่มพลังงานหนุนหลังน้ำมันดิบกลับมาดีดขึ้น รวมทั้งหุ้นกลุ่มท่องเที่ยว รวมถึงกองทุนเข้าเก็บทริกเกอร์ฟันด์ สำหรับแนวโน้มพรุ่งนี้ติดตามผลการประชุมเฟดหากขึ้นดอกเบี้ย 0.25% ให้แนวต้าน 1,590-1,600 จุด แนวรับ 1,560-1,570 จุด
SET ปิดบวก 8 จุด รับแรงซื้อกลุ่มพลังงานหนุนหลังน้ำมันดิบกลับมาดีดขึ้น รวมทั้งหุ้นกลุ่มท่องเที่ยว รวมถึงกองทุนเข้าเก็บทริกเกอร์ฟันด์ สำหรับแนวโน้มพรุ่งนี้ติดตามผลการประชุมเฟดหากขึ้นดอกเบี้ย 0.25% ให้แนวต้าน 1,590-1,600 จุด แนวรับ 1,560-1,570 จุด
22 มี.ค. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้ปรับตัวขึ้นตามทิศทางเดียวกับตลาดหุ้นอื่นในภูมิภาคเอเชีย หลังจากความกังวลในวิกฤตธนาคารในสหรัฐฯ ที่เริ่มผ่อนคลายลง โดยเฉพาะเมื่อทางการสหรัฐออกมายืนยันพร้อมคุ้มครองเงินฝาก
ขณะเดียวกันยังได้แรงซื้อหุ้นใหญ่กลุ่มพลังงานกลับมาเนื่องจากราคาน้ำมันกลับมาปรับตัวเพิ่มขึ้นหลังจากร่วงลงมาค่อนข้างมาก ประกอบกับหุ้นใหญ่ในกลุ่มที่ได้รับอานิสงส์จากการท่องเที่ยว เช่น AOT, CPALL และ BDMS ได้แรงซื้อเข้ามาช่วยหนุนดัชนี
สำหรับแนวโน้มพรุ่งนี้ลุ้นผลการประชุมธนาคารกลางสหรัฐ (เฟด) ว่าจะปรับขึ้นดอกเบี้ยอย่างไร ซึ่งตลาดคาดขึ้น 0.25% หากผลออกมาตามคาดจะเป็นบวกต่อตลาด แต่หากเซอร์ไพรส์ขึ้นมากกว่าคาดจะเป็นลบ โดยให้แนวต้าน 1,590-1,600 จุด และแนวรับ 1,560-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,174.24 ล้านบาท ปิดที่ 130.50 บาท ลดลง 1.50 บาท
PTTEP มูลค่าการซื้อขาย 2,000.24 ล้านบาท ปิดที่ 142.50 บาท เพิ่มขึ้น 2.50 บาท
ADVANC มูลค่าการซื้อขาย 1,939.13 ล้านบาท ปิดที่ 214.00 บาท ราคาไม่เปลี่ยนแปลง
CPALL มูลค่าการซื้อขาย 1,597.37 ล้านบาท ปิดที่ 63.00 บาท เพิ่มขึ้น 0.25 บาท
PTT มูลค่าการซื้อขาย 1,482.03 ล้านบาท ปิดที่ 31.50 บาท เพิ่มขึ้น 0.75 บาท